Diari Oficial de la Generalitat Valenciana


Sumari del DOGV 5954, del 13-02-2009 (2009/1481)

Notificació a la OP número 384, SAT número 9400, Vidasol RL. Expedient número 46/001/2008.
------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1481


Data del document
:   05-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació a la OP número 384, SAT número 9400, Vidasol RL. Expedient número 46/001/2008. [2009/1481]  
  
\* \* \* \* \*  
La directora general de Producció Agrària de la Conselleria d'Agricultura, Pesca i Alimentació, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica per mitjà d'este escrit, a l'OP número 384, SAT número 9.400, Vidasol, RL, amb domicili social al carrer de Salvador Allende, s/n, codi postal 46567 de Carlet (València), la present resolució:  
1º Que per mitjà d'ofici (registre d'eixida núm. 61, de 26.01.2009) s'intentà notificar personant-se personal funcionari en la seu de l'OP amb data 27.01.2009 i el 28.01.2009.  
2º Que el contingut literal de l'esmentada resolució és:  
«Resolució de reintegrament d'ajuda de transformació de cítrics.   
Expedient: 46/001/2008.  
Campanya: 2004/2005.  
OP número 384, SAT número 9.400, VIDASOL.  
València, 12 de gener de 2009.  
Vist l'expedient de l'OP número 384, SAT número 9.400, VIDASOL, expedient número 46/001/2008, corresponent al pagament de l'ajuda als productors de clementina destinada a la transformació, en la campanya 2004/2005, s'han pogut constatar els següents  
Fets  
Primer. L'OP número 384, SAT número 9.400, Vidasol, amb domicili social al carrer de Salvador Allende, s/n, 46976 Carlet (València), amb NIF número F-96198205, està reconeguda com a tal i homologada com a col·laboradora per a poder acollir-se al règim d'ajudes a la transformació de cítrics per a la campanya 2004-2005.   
Segon. L'OP, en compliment d'allò que es disposa en l'article 15 del R(CE) 2111/03, va presentar per a la campanya de referència llistats d'efectius productius dels productes clementines i satsumes.  
Tercer. En la campanya de referència va formalitzar els contractes següents:   
Clementina: 4 a curt termini per un total de 2.200.000 kg.  
Satsuma: 2 a curt termini per un total de 960.000 kg.  
La quantitat total entregada a càrrec d'estos i les ajudes percebudes han sigut:   
  
\* \* \* \* \*  
  
Quart. En les actes de control d'entregues de cítrics per a la seua transformació de data 15 de novembre de 2007 i corresponents a la campanya de referència, es fa constar que s'ha detectat que en el producte clementina, un soci, i en el producte satsuma, dos socis, que amb les dades que figuren en els LEP i la quantitat de matèria primera entregada a càrrec d'estos, els rendiments obtinguts són anormalment elevats. Revisada la documentació existent en l'OP i les declaracions aportades per esta, no es justifica este excés de rendiment. Estes dades queden reflectides en el quadre següent:  
Quint. Prenent com a base estos fets constatats, per part de la Direcció Territorial de la CAPA a València, amb data 31.01.2008, es formalitza acord d'inici de procediment de reintegrament, fonamentat en un incompliment de l'article 15, punt 1 a del R(CE) 2111/2003, pel fet que queda demostrat que l'OP ha entregat clementina i satsuma la procedència de la qual no es pot atribuir a les parcel·les declarades en els LEP al no quedar provada la coherència necessària entre la superfície declarada i la collita total segons l'article 25.2 del R(CE) 2111/03, per la qual cosa procedix l'aplicació d'allò que s'ha indicat en l'article 47 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, s'ha de procedir al reintegrament de les quantitats indegudament percebudes, que segons l'article 28.1 del R(CE) 2111/2003, si l'ajuda ja s'haguera pagat, el beneficiari reintegrarà el doble de la diferència entre l'ajuda deguda i la sol·licitada, que suposa un total de 4.499,08 euros (147,76 euros per a la clementina i 4.351,32 euros per a la satsuma) i l'abonament dels corresponents interessos de demora des del moment del pagament de la subvenció o ajuda.  
Sext. En l'acord se li concedix a l'OP un termini de 15 dies hàbils, a comptar des de l'endemà de la notificació, perquè puga comparéixer en l'expedient, d'acord amb l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú, prendre audiència i vista d'este, proposar prova i realitzar les al·legacions que crega convenients, i podrà adjuntar a estes tots els documents que estime pertinents en defensa del seu dret.  
Atesa la impossibilitat de notificar l'acord en el domicili social de l'OP (de dates 6 i 07.02.2008 a diferents hores) es va procedir, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a la publicació de notificació en el Diari Oficial de la Comunitat Valenciana, número 5714, de 29.02.2008, i a l'exposició de l'acord d'inici en el tauler d'anuncis de l'Ajuntament de Carlet, entre els dies 29.02.2008 i 12.03.2008.  
Sèptim. La Direcció de Secció de Mercats Agraris de la Direcció Territorial de la CAPA a València, comunica amb data 20.11.2008 que no ha sigut presentat cap escrit d'al·legacions a l'acord d'inici d'este expedient.  
Octau. Amb data 28 de novembre de 2008, el cap del Servici de Mercats Agraris eleva informe al cap de l'Àrea de Garantia Agrària en què se sol·licita dictamen jurídic sobre les actuacions d'esta Conselleria en l'expedient de reintegrament parcial d'ajudes número 46/001/2008.  
Nové. Amb data 11.12.2008, la tècnica jurídica emet un informe en què estima procedent i d'acord a dret les actuacions realitzades per la CAPA en l'expedient de reintegrament número 46/001/2008 i en relació amb el procediment concursal de l'OP, reitera el seu informe del 10.12.2007 sobre esta mateixa OP en el qual s'indicava que la declaració de concurs, per ella mateixa, no interromp l'exercici de l'activitat del deutor, que durant la tramitació es mantindran els òrgans de la persona jurídica sense perjuí de la intervenció o suspensió de facultats d'administració o disposició, si bé els administradors concursa'ls tindran veu i vot, els administradors quant al lloc de la notificació el centre dels seus interessos principals es troba en el lloc del domicili social, si no ha realitzat cap canvi en el domicili a l'efecte de notificacions i que la liquidació de reintegrament, cobrament del deute en període executiu són competències de l'Agència Valenciana de Foment i Garantia Agrària i afig en este últim informe que seria convenient posar-se en contacte amb els administradors concursa'ls, pel fet que no es té informació sobre la fase del procediment concursal existent.  
Als anteriors fets s'apliquen els següents  
Fonaments jurídics  
Vist el Reglament (CE) 2202/96, del Consell, pel qual s'establix un règim d'ajuda als productors de determinats cítrics; el R(CE) 2111/2003, de la Comissió, pel qual s'establixen disposicions d'aplicació del Reglament (CE) 2202/96, del Consell; R(CE, EURATOM) 2988/95, del Consell, relatiu a la protecció d'interessos financers de les comunitats europees; Llei 30/1992, de 26 de novembre, de Règim Jurídic de les Administracions i de Procediment Administratiu Comú; la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions; el Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, modificat pel Decret 118/2008, d'1 d'agost, del Consell; el Decret 124/2006, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament; el Decret 121/2007, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació; l'Acord de 31 de juliol de 2007, pel qual es deleguen les funcions d'autorització de pagament de fons FEAGA entre l'organisme pagador i les diferents unitats administratives de la Conselleria d'Agricultura, i la resta de legislació pertinent.  
Primer. En el R(CE) 2202/96 s'establix en l'article 1 un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. Estan acollits a este, entre altres productes: clementina i satsuma per a la seua transformació en suc. En l'article 2 s'establix que l'esmentat règim d'ajuda se sustenta en contractes que vinculen, d'una banda, organitzacions de productors, i d'una altra, transformadors legalment constituïts. En l'article 3 s'establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes previstos.  
Segon. En el R(CE) 2111/2003 en l'article 15, punt 1 a, s'establix que l'organització de productors signatària dels contractes comunicarà a les autoritats competents, per a cada un dels productes, el nom i l'adreça de cada un dels productors emparats pel contracte i les referències i superfícies de les parcel·les en què cada productor cultive la matèria primera, d'acord amb allò que s'establix l'article 3 d'este reglament. En el paràgraf següent s'indica que el nom i l'adreça dels productors als quals es referix la lletra a podran substituir-se per qualsevol altra informació exigida per la legislació nacional que permeta identificar el productor de manera inequívoca a satisfacció de les autoritats competents. En este mateix article, en el punt 5, s'establix que si un productor s'afilia a una organització de productors o si un productor individual firma un acord amb una organització de productors després de la data a què es referix l'apartat 4, la informació prevista en els apartats 1 i 2 i, si és el cas, una còpia dels acords a què es referix l'apartat 3 corresponent al nou soci o productor individual s'enviaran a les autoritats competents esmentades en l'apartat 1 en un termini de 30 dies, a partir de la data que tinga efecte l'afiliació o l'acord.   
Tercer. En el R(CE) 2111/2003 en l'article 24, punt 1, s'establix que els estats membres adoptaran les mesures necessàries per a recuperar les sumes perdudes com a conseqüència d'irregularitats o negligències.  
Quart. En el R(CE) 2111/2003 en l'article 25, punt 2, s'establix que les organitzacions de productors i els productors individuals quedaran sotmesos a totes les mesures d'inspecció i de control que estimen necessàries les autoritats competents i hauran de portar tots els registres suplementaris i tindre disponible tota la informació que estes autoritats requerisquen per a controlar el compliment d'este reglament.  
En relació amb cada producte base i amb cada productor, esta informació i estos registres suplementaris hauran de permetre determinar si les superfícies, la collita total, les quantitats totals entregades a l'organització de productors i les quantitats per a la transformació concorden amb els pagaments de les ajudes i els pagaments rebuts del transformador.  
Quint. En l'article 27 del R(CE) 2111/2003 s'establix que s'efectuaran controls físics i controls administratius i comptables de totes les organitzacions de productors que es detallen, per a cada producte, cada campanya i cada organització de productors. Entre els controls físics està el 5% de la superfície total on es cultiven els productes, desglossada per productors associats, amb les referències de les dades cadastrals de les parcel·les de què es tracte i el 20% de les quantitats entregades per a la transformació. Els controls administratius i comptables seran del 5%, almenys, dels productors emparats per contractes i el 10% dels acords de productors individuals amb l'organització de productors.  
Sext. L'article 28 del R(CE) 2111/2003, sobre reducció de les ajudes en cas de discrepància entre l'ajuda sol·licitada i la quantitat deguda, en el punt 1 diu que si es comprova que l'ajuda sol·licitada per un producte a càrrec d'una campanya feta és superior a l'import degut, s'aplicarà a este últim una reducció, excepte quan eixe fet obeïsca a un error manifest. La reducció serà igual a la diferència. Si l'ajuda ja s'haguera pagat, el beneficiari reintegrarà el doble de la diferència, incrementada amb un interés calculat de conformitat amb l'apartat 2 de l'article 36.  
Sèptim. En el Reglament (CE) 2111/2003, en l'article 33, punt 2, paràgraf 2n s'establix que les reduccions a conseqüència del control de superfície no s'aplicaran quan les organitzacions de productors o els seus socis comuniquen a les autoritats competents per escrit que les dades comunicades eren incorrectes o han variat després de l'enviament de la informació indicada en l'apartat 1 de l'article 15, sempre que l'organització de productors o els seus socis no hagen sigut informats que les autoritats competents tenien intenció de dur a terme un control in situ o que estes no els haja comunicat haver detectat irregularitats.  
Octau. En l'apartat 2 de l'article 36 del R(CE) 2111/2003 diu: "el tipus d'interés aplicable es calcularà segons allò que es disposa en la legislació nacional però, en tot cas, mai serà inferior al tipus d'interés aplicable a la recuperació de pagaments indeguts segons la legislació nacional".  
Vistos els fets constatats esmentats i d'acord amb els fonaments jurídics es conclou que:  
Primer. Que en els LEP s'ha de consignar la superfície cultivada tal com s'establix en l'article 15.1.a del Reglament (CE) 2111/2003, "el nom i l'adreça de cada un dels productors emparats pel contracte i les referències i superfícies de les parcel·les en què cada productor cultive la matèria primera", per la qual cosa totes les parcel·les que formen part d'una explotació que serà origen de matèria primera amb destinació a industrialització de cada un dels socis productors han de ser declarades en els LEP, este document és el que acredita a aquells que en este figuren amb els seus efectius declarats, com a productors emparats pel contracte sobre la base del qual, segons l'article 2 del Reglament 2202/96, es fonamenta este règim d'ajudes.   
En el Reglament (CE) 2111/2003, en l'article 33, punt 2, paràgraf 2n s'establix que les reduccions a conseqüència del control de superfície no s'aplicaran quan les organitzacions de productors o els seus socis comuniquen a les autoritats competents per escrit que les dades comunicades eren incorrectes o han variat després de l'enviament de la informació indicada en l'apartat 1 de l'article 15, sempre que l'organització de productors o els seus socis no hagen sigut informats que les autoritats competents tenien intenció de dur a terme un control in situ o que estes no els haja comunicat haver detectat irregularitats. No hi ha constància que l'OP haja comunicat, en el termini reglamentari, modificació alguna respecte als efectius productius afectats de clementina i satsuma. Les irregularitats detectades i expressades en l'acta de control d'entrega de cítrics per a la seua transformació i en l'acord d'inici d'este procediment de reintegrament estan suficientment fonamentades i estan previstes en la reglamentació vigent, article 15.1.a, l'article 25.2 i en l'article 27.1 del Reglament (CE) 2111/2003.  
Segon. La finalitat essencial dels llistats d'efectius productius que s'establixen en l'article 15 del Reglament (CE) 2111/2003 és permetre la comprovació d'alguns aspectes determinants de l'ajuda, com la identitat dels productors associats, la superfície on es cultiva el producte o l'estimació de collita total, per la qual cosa tot soci que entrega a indústria ha de figurar amb les dades dels seus efectius productius en els LEP per a poder beneficiar-se de l'ajuda. Este document és la base sobre la qual l'organisme de control exercix les funcions encomanades en els articles 24, 25, i 27 del R(CE) número 2111/2003. Estos controls tenen com a missió cerciorar-se de l'observança de les disposicions del reglament, fonamentalment, comprovar si la capacitat productiva de l'organització de productors i la gestió que els responsables realitzen en esta complixen amb els requeriments que garantixen la procedència de la matèria primera que rep l'ajuda.  
Tercer. Segons l'article 25.2 del R(CE) 2111/2003 s'ha comprovat la coherència entre la matèria primera entregada i la superfície declarada i s'ha constatat que socis productors de clementina i satsuma han obtingut uns rendiments excessivament alts. La procedència de l'excés de producció no es pot atribuir a les parcel·les declarades en els LEP al no quedar provada la coherència necessària entre la superfície declarada i la collita total.   
A la vista dels antecedents relatats i vista la proposta formulada per la directora general de Producció Agrària, resolc:  
Primer  
Procedix ratificar els termes de l'acord d'inici de procediment de reintegrament parcial de les ajudes a la transformació de cítrics corresponent a l'expedient número 46/001/2008, atés que queda provat que l'OP número 384, SAT número 9.400, VIDASOL, ha incomplit els articles 15.1.a i 25.2 del Reglament (CE) 2111/2003, relatiu a les disposicions d'aplicació del Reglament (CE) número 2202/96, pel qual s'establix un règim d'ajuda als productors de determinats cítrics, així com allò que es disposa en l'article 47.4 del text refós de la Llei de la Hisenda Pública de la Generalitat Valenciana, aprovat per Decret Legislatiu de 26 de juny de 1991, en relació amb les ajudes que li van ser concedides per entrega de cítrics a indústria per a la seua transformació durant la campanya 2004/2005 i no procedix reconéixer el dret a ajuda per la clementina i satsuma, entregada a indústria per a la seua transformació, per la matèria primera entregada a indústria procedent de produccions que superen els rendiments màxims admissibles.  
Segon  
Com a conseqüència de l'esmentat incompliment i en aplicació de l'article 47.9 del text refós de la Llei de la Hisenda Pública de la Generalitat Valenciana, procedix la restitució de la quantitat indegudament percebuda. En l'article 28.1 del Reglament (CE) 2111/2003 s'establix que "si es comprova que l'ajuda sol·licitada per un producte a càrrec d'una campanya feta és superior a l'import degut, s'aplicarà a este últim una reducció, excepte quan este fet es dega a un error manifest. La reducció serà igual a la diferència. Si l'ajuda ja s'haguera pagat, el beneficiari reintegrarà el doble de la diferència, incrementat amb un interés calculat en funció del termini transcorregut entre el pagament i el reemborsament". En este expedient la quantitat percebuda de forma indeguda ascendix a 2.249,54 euros (73,88 € per a la clementina i 2.175,66 € per a la satsuma) i com ja s'ha pagat procedix reclamar el reintegrament del doble de la diferència, és a dir, quatre mil quatre-cents noranta-nou euros amb huit cèntims 4.499,08 euros (147,76 € per a la clementina i 4.351,32 € per a la satsuma), incrementats amb els interessos reglamentaris.  
Tercer  
A este efecte, per la Direcció Territorial de la CAPA a València, es realitzaran totes les actuacions que resulten pertinents, amb la finalitat de requerir la suma resultant que haurà de ser reintegrada en el termini d'ingrés voluntari previst en l'article 2, apartat 1, del Decret 75/2001, de 2 d'abril, del Govern Valencià.  
Esta resolució posa fi a la via administrativa i contra esta es podrà interposar, amb caràcter previ i potestatiu, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat a partir de l'endemà de la notificació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu en el termini de dos mesos, comptats des de l'endemà de la notificació, de conformitat amb allò que s'establix en els articles 10 i 46 de la Llei de la Jurisdicció Contenciosa Administrativa.  
La directora de l'Agència Valenciana de Foment i Garantia Agrària: Pilar Amigó Salvi».  
València, 5 de febrer de 2009.- La directora general de Producció Agrària: Laura Peñarroya Fabregat.